alexandrainst/scandi-wiki huggingface dataset:
Claude Monet

Oscar-Claude Monet () var ein fransk impresjonistisk kunstmålar.

Claude Monet var fødd i Paris. Som 5-åring flytta familien hans til Le Havre, der han seinare byrja på teikneskule. Då han var 18 år, blei han overtalt til å byrja med måling av Eugène Boudin. Monet reiste til Paris for å studera målarkunst.

Monet byrja som landskapsmålar. Når han måla bileta sine stod han alltid ute, han meinte at bileta måtte gjerast ferdig på staden. På grunn av farge og lysendring i naturen, meinte Monet at han måtte jobbe raskt med bileta. Han hadde for dårleg tid til å blande saman fargar så han la fargane rett på lerretet med lette strøk.

Målarretninga Claude Monet var med på å utvikle er den som blir kalla impresjonismen. Ordet stammar frå det franske ”Impression” som betyr inntrykk. Målarane var ikkje så opptekne av motivet, men av inntrykka dei fekk av naturen.

Monet sa eingong at han ønskte at han blei fødd blind for deretter å få synet tilbake, då kunne han byrje å måle utan å vite kva han måla. Monet måla ofte fleire bilete av same motivet, men med forskjellige fargar og lyssetting.

Vinteren 1895 var han i Sandvika i Bærum og måla ei rekke bilete med lokale motiv.
Det mest kjente er gamle Løkke bru i Sandvika. Måleriet blei heimkjøpt på 1990-talet då det var lagt ut for sal. Kjøpet blei finansiert av Den norske Arbeidsgiverforeing (no NHO) og er no i samlingane til Nasjonalgalleriet. Eit anna kjent bilete med lokalt motiv er Kolsåstoppen som Monet måla. Claude Monets allé i Sandvika er oppkalla etter han.

Claude Monet døydde 5. desember 1926 i Giverny, 86 år gammal.
Han ligg gravlagt i Giverny.

Galleri

Bakgrunnsstoff 

 Art of Monet webgalleri
 Claude Monets måleri frå Noreg
 Claude Monet 

Franske målarar
Impresjonistiske målarar
Målarar frå 1800-talet
Målarar frå 1900-talet
Grammatikar

Ein grammatikar er ein person med grammatikk som fag. Ein grammatikar kan skildra korleis grammatikken i eit språk er eller korleis han meiner han bør vera.

Kjende grammatikarar 

Grammatikk
 
Yrke
Ngozi

Sjå òg Ngozi (fleirtyding)

Ngozi er ein by i nordre Burundi og administrasjonssenter i Ngozi-provinsen. Byen ligg ligg 1 820 moh. og hadde ifølgje eit estimat frå 2010   innbyggjarar.

Byar i Burundi
Latent varme

Latent varme er varmemengda som må til for at eit stoff skal gjennomgå ein faseendring (endre aggregattilstand). Konseptet blei først nemnt rundt 1750 av Joseph Black. Ein har to typar latent varme. Ein er latent varme ved smelting og den andre latent varme ved fordamping, og skildrar kva veg varmen strøymer frå ein fase til den neste: 

fast stoff → væske → gass.

Energiendringa er endotermisk når eit stoff går frå fast stoff til væske til gass, og eksotermisk når endringa går i motsett retning. 

Når eit vassmolekyl fordampar frå ei vassflate og inn i atmosfæren, blir varme overført via vassmolekylet til ein luftpakke med lågare temperatur. Ein må ha energi for å fordampe vatn til vassdamp, og vassmolekyla i vassdampen held på denne energien som indre energi. Denne «lagra» energien vert kalla latent varme, og når vassdamp går over til vatn (kondensasjon) eller is (deposisjon) vert demme energien frigjeve som merkande varme på flata der kondenseringa (eller deposisjonen) har skjedd.

Latent varmefluks 
Latent varmefluks er varmefluksen frå jordoverflata til atmosfæren i samband med fordamping av vatn, og kondensasjon av vassdamp i troposfæren. Det er ein viktig komponent i Jorda sitt energibudsjett for overflata. Latent varmefluks blir vanlegvis målt med å bruke bowenforholdsteknikken eller via kvervlingskovarians, som er ein statistisk reiskap for å analysere atmosfæriske storleikar som svingar raskt med tida (høgfrekvent dataserie), og gjev fluksverdiar for desse storleikane.

Sjå òg 
 Fordampingsvarme
 Fusjonsvarme
 Bowenforholdet
 Sublimasjon
 Spesifikk varmekapasitet

Termodynamikk
Atmosfærisk termodynamikk
Varme
Attisk gresk

Attisk gresk er ei form av det klassiske greske språket, som vart tala i dei austlege delane av antikkens Hellas. Athen var hovudsetet for dei som tala attisk, og mellom andre Aiskhylos, Sofokles, Platon og Aristoteles skreiv på attisk.

Gresk språk
Aiolisk gresk

Aiolisk gresk er ei form av det klassiske greske språket som vart tala mellom anna i Viotía og på Lésvos. Sapfo var ein av dei som brukte dette språket til diktspråk.

Gresk språk
Lyrikar

Ein diktar, lyrikar eller poet er ein forfattar som skriv lyriske eller poetiske tekstar — dikt.

Bakgrunnsstoff 

Forfattarar
 
Dikting
Mytilíni

Mytilíni (gresk Μυτιλήνη, tyrkisk Midilli), òg kalla Mytilene, er ein by og ein kommune aust på øya Lésvos. Han er hovudbyen på øya og hovudsete i kommunen Mytilíni og i periferieininga Lésvos i periferien Dei nordlege egeiske øyane i Hellas.

Mytilíni har ei vakker hamn med ferjesamband til dei nærliggande øyane Límnos og Khíos og til Avyalik i Tyrkia. Hamna har òg båtsamband til Pireus, Aten og Thessaloníki.

Administrativ inndeling

Mytilíni hadde vore eigen kommune fram til 2011, men vart då ei kommunaleining i kommunen Lésvos. Frå 2019 vart storkommunen delt opp att, og dei opphavlege kommunane Ajásos, Everjétoulas, Jéra, Loutrópoli Thermís, Mytilíni og Plomári vart kommunaleiningar i den nye kommunen Mytilíni.

Ved folketeljinga i 2011 var det 57 872 innbyggjarar i det som no er kommunen Mytilíni. Kommunaleininga Mytilíni hadde 37 890 innbyggjarar, medan tettstaden med same namn hadde 27 871 innbyggjarar.

Byar og tettstader
Dei største byane og tettstadene i kommunen er:

Småøyar i kommunen:
 Ájos Vasílios (0)

Kjelder 
Denne artikkelen bygger på «Mytilene» frå ,  den 21. september 2007.  
 

 Referansar

Bakgrunnsstoff 
 Offisiell nettstad

Mytilini
Mytilini
Mytilini
Mytilini
Mytilini
Mytilini
Mytilini
Eresós

Eresós (gresk Ερεσός) er ein landsby sørvest på øya Lésvos i periferieininga Lésvos i periferien Dei nordlege egeiske øyane i Hellas. Eresós var hovudsete i den tidlegare kommunen Eresós-Ántissa som no er ei kommunaleining i kommunen Vest-Lésvos.

Referansar 

Eresos
Platon

Platon var ein gresk filosof som livde om lag mellom 427 f.v.t og 327 f.v.t. Han er mest kjend for læra om idéverda.

Tenkjarar frå gresk antikk
400-talet fvt.
300-talet fvt.
Jacques-Louis David

Jacques-Louis David () var ein fransk målar og møbelarkitekt, grunnleggjaren av kunstretninga nyklassisisme, og kjend for framifrå handverk og portrettkunst i både samtidige og historiske motiv.

Liv og verk 
[[Fil:David-Oath_of_the_Horatii-1784.jpg|mini|venstre|Horatiar-eiden' (1784)]]

David var førande innanfor nyklassisismen, men blei opplært av Joseph Marie Vien i ein rokokkotradisjon i stilen til François Boucher. Denne retninga forkasta David med måleriet Horatiar-eiden, som blei framsynt i 1784 både i Roma og Paris og straks vidgjete som eit banebrytande verk. Fargane var lysande og klare og teikninga fast, naturleg og kraftfull. Motivet vende seg i tillegg vekk frå dei sutlause forlystingane til aristokratiet, og søkte i staden tilbake til dei strenge dydane frå den romerske republikken. 

Som ivrig republikanar, jakobinar og venn av revolusjonsleiaren Maximilien de Robespierre, hylla David dei revolusjonære sigrane, som i Eiden i ballhuset, og lovprisa  martyrane, som i Marats død. I det skjebnetunge Liktorane fører heim lika av sønene til Brutus vender han tilbake til motivet med republikkdydane. David blei fengsla etter at Robespierre fall i 1794, og frå cella måla han sitt einaste landskapsbilete Utsyn over Luxembourghagen, eit lite meisterverk innanfor sjangeren, svært romantisk, varmt og uttrykksfullt. Portretta hans er klare, men ikkje strenge, til dømes det av ektefellane Sériziat og den vakre, vidgjetne Madame Récamier (1800).

David var den store Napoleon-skildraren framfor nokon. Han blei hoffmålar for keisaren i 1804 og lagde blant anna det mektige og pompøse Napoleons kroning'' i åra 1805 til 1807. Etter at Napoleon fall i 1816 måtte han likevel rømme frå landet og søkte tilflukt i Brussel.

David blei ein slags «kunstdiktator» i Frankrike i perioden frå byrjinga av den franske revolusjonen og fram til Napoleon fall. Få personar har påverka kunsta og smaken i si eiga tid som David. Han hadde over fire hundre elevar, mellom anna Jean Auguste Dominique Ingres, Jean-Baptiste Isabey, François Pascal Simon Gérard, Antoine-Jean Gros, nordmannen Jacob Munch, svensken Per Krafft d.y., og dansken Christoffer Wilhelm Eckersberg, og fekk gjennom dei avgjerande innverknad på kunstutviklinga i den vestlege verda. Motiva hans, som ofte var allegoriske, historiske og mytologiske, og jakta på eit klassisk venleiksideal som vart tufta på den lovmessige utforminga av antikke skulpturer (slik folk rekna det på den tid), la derfor grunnlaget for heile den akademiske kunsta på 1800-talet.

Som møbelarkitekt var David ein av dei første som kopierte møblar direkte frå antikken, og hans verk spelte ein grunnleggjande rolle for utforminga av empirestilen.

Galleri (utval)

Bakgrunnsstoff 

 Kort biografi med lenker 
 Omfattende galleri
 Jacques-Louis David at Olga's Gallery
 Jacques-Louis David in the "History of Art"

Franske målarar
Historiemålarar
Kunstnarar frå Paris
Nyklassisistiske målarar
målarar frå 1800-talet
målarar frå 1700-talet
møbelarkitektar
Olaf, biskop av Stavanger

Olaf var biskop av Hamar fram til 1381/82 og deretter biskop av Stavanger fram til 1398/1400.

Kjelder 
 katolsk.no

Biskopar av Hamar
Biskopar av Stavanger
Norske mellomalderbiskopar
Nivå for fri konveksjon

Nivået for fri konveksjon («Level of Free Convection» (LFC)) er eit nivå i atmosfæren der temperaturen byrjar å falle raskare enn den fuktigadiabatiske temperaturendringa til ein metta luftpakke i same nivå. 

Den vanlegaste måten å finne nivået for fri konveksjon på i eit diagram er er å løfte ein luftpakke frå lågare nivå tørradiabatisk til den kryssar linja for blandingsforholdet til pakken. Frå der kan ein følgje pakken fuktigadiabatisk til temperaturen til pakken er lik temperaturen til omgivnadane. Visst temperaturen til pakken då er høgare enn omgivnadane visst ein løftar pakken vidare langs fuktigadiabaten har ein funne nivået for fri konveksjon. 

Den ideelle gasslova (PV = nRT) gjev at volumet til luftpakken er større enn den omliggande lufta etter nivået for fri konveksjon. Luftpakken er lettare enn lufta i omgivnadane, og vil fortsette å stige til temperaturen er lik omgivnadane. Visst luftmassen har eit eller fleire nivå for fri konveksjon er den potensiell ustabil og kan føre til konvektive skyer som cumulus eller toreskyer.

Atmosfærisk termodynamikk
Erling

Mannsnamnet Erling er norrønt, og tyder truleg jarleson eller jarleætling. Erling og det avleidde namnet Elling har namnedag i Noreg den 19. juni.

Namnet var særleg brukt for gutar fødde i Noreg frå rundt 1895 til 1935.
Det er no om lag 5 000 menn i Noreg som heiter Erling.

Namneberarar 
 Erling Skakke (1115-1179), norsk stormann under borgarkrigstida
 Erling Vidkunsson (1293–1355), norsk adelsmann

 Erling Lorentzen (f. 1923), norsk-brasiliansk forretningsmann enkemann til prinsesse Ragnhild
 Erling Wicklund (f. 1944), norsk jazzmusikar
 Erling Kittelsen (f. 1946), norsk forfattar
 Erling Lae (f. 1947), norsk politikar
 Erling Borgen (f. 1948), norsk journalist
 Erling Folkvord (f. 1949), norsk politikar
 Erling Kagge (f. 1963), norsk polfarar og forleggjar
 Erling Norman Berge, oppfinnar av Berge grasfordeler

Mannsnamn
Førenamn av norrønt opphav
Namn knytte til rang
Namn knytte til slektskap
Kondensasjonsnivå for heving

Kondensasjonsnivå for heving (engelsk: Lifting condensation level, LCL) er høgda der ein luftpakke som blir heva vil bli metta på grunn av adiabatisk avkjøling

Ein kan finne nivået på følgjande måte på eit meteorologisk diagram:

 Start med temperaturen T til pakken og visst lufta ikkje er metta følg linja for den tørradiabatiske temperaturendringa. Visst lufta alt er metta vil luftpakken allereie vere ved eller over kondensasjonsnivået for heving. 
 Ut frå doggpunkttemperaturen til luftpakken, kan ein følgje linja for blandingsforholdet oppover. 
 I kryssingspunktet mellom dei to linjene finn ein kondensasjonsnivået for heving. 

Den potensielle temperaturen til luftpakken blir ikkje endra så lenge prosessen er adiabatisk (ingen varmeutveksling med omgivnadane). Volumet vil derimot auke sidan lufttrykket minkar med høgda. Dette fører til at temperaturen til luftpakken minkar (ut frå den ideelle gasslova). Sidan luftpakken heller ikkje mistar masse, vil blandingsforholdet mellom vassdamp og tørr luft vere det same heilt til temperaturen har nådd nivået for metting. Når det skjer vil vassdampen kondensere, og visst luftpakken blir heva vidare oppover vil det bli danna skyer

Referansar 
 M K Yau and R.R. Rogers, Short Course in Cloud Physics, Third Edition, publisert av Butterworth-Heinemann, 1. januar 1989, 304 sider. EAN 9780750632157 ISBN 0-7506-3215-1

Atmosfærisk termodynamikk
Potensiell temperatur

Potensiell temperatur er temperaturen ein luftpakke ved trykket  ville hatt om den blei ført adiabatisk ned til lufttrykket  ved havnivå. Symbolet for potensiell temperatur er  og vert ofte skrive som

  ,

der  er temperaturen til luftpakken,  er gasskonstanten til luft og  er den spesifikke varmekapasiteten ved konstant trykk. 

Potensiell temperatur er ein meir dynamisk viktig storleik enn den eigentlege temperaturen. Under nesten alle forhold vil den potensielle temperaturen auke med høgda i atmosfæren i motsetnad til lufttemperaturen som kan både auke og minke. 

Den potensielle temperaturen gjeld for alle kompressible væsker, men blir oftast brukt innan meteorologi og oseanografi

Potensielle temperaturperturbasjonar 
Potensielle temperaturperturbasjonar i det atmosfæriske grenselaget vert definert som skilnaden mellom den potensielle temperaturen i grenselaget og den potensielle temperaturen i den frie atmosfæren over grenselaget. Denne verdien vert kalla potensiell temperaturdefisit når ein har ein katabatisk straum, fordi overflata alltid vil vere kaldare enn den fri atmosfæren og den potensielle temperaturperturbasjonen dermed negativ.

Matematisk 
Entalpiforma av termodynamikken si første lov kan skrivast som: 

 ,

der  er entalpiendringa,  temperaturen,  entropiendringa,  spesifikt volum og  trykket.

For adiabatiske prosessar er entropiendringa lik null og den første lova vert redusert til 

 .

For tilnærma ideelle gassar som tørr luft i jordatmosfæren, kan tilstandslikninga  settast inn i den første lova, og vi kan då omarrangere og få: 

 ,

der  blei brukt, og begge ledda blei delt på produktet 

Ved å integrere får vi: 

 ,

og ved å løyse for , temperaturen luftpakken ville ha om ein flytta den adiabatisk ned til trykknivå  får vi:

 .

Referansar 
 M K Yau and R.R. Rogers, Short Course in Cloud Physics, Third Edition, publisert av Butterworth-Heinemann, 1989, 304 sider. EAN 9780750632157 ISBN 0-7506-3215-1

Atmosfærisk termodynamikk
Den norske Santalmisjon

Den norske Santalmisjon (DnS) var ein norsk misjonsorganisasjon innanfor Den norske kyrkja. Organisasjonen vart grunnlagd i 1867 i Santhal Parganas i India, der Lars Olsen Skrefsrud og Hans Peter Børresen hadde starta misjonsverksemd i lag med med britiske misjonærar. Santalane er ei indisk folkegruppe. 

I 1997 hadde Santalmisjonen 120 aktive misjonærar i verksemd i Aust-Asia (India, Bangladesh, Nepal og Bhutan) og i einskildland andre stader i verda (Mali, Ecuador og Aserbajdsjan). Kyrkja i Santal Parganas vart sjølvstendig i 1950. Santalmisjonen hadde hovudkontor i Oslo. I 2001 tok organisasjonen opp i seg Det norske lutherske indremisjonsselskap — og blei del av Normisjon.

Santalmisjonen eigde Gå Ut Sentret i Hurdal, i tillegg til ei rekkje skular og leirstader.

Organ var tidlegare Santalen, nå Agenda 3:16 (ca 16 000 i opplag/2006). 

Ein av misjonens mest kjende medarbeidarar var misjonsprest Olav Hodne.

Generalsekretærar 

 Per Kjølaas
 Gunnleik Seierstad
 Torbjørn Lied
 Hans Thore Løvaas

Bakgrunnsstoff 
 Normisjon.no organisasjonshistorikk

Kristen misjon
Norsk misjonsverksemd
Den norske kyrkja
Skipingar i 1867
1867 i Noreg
Lansing

Lansing er delstathovudstaden i Michigan i USA.

Størstedelen av byen ligg i fylket Ingham County, og han breier seg dessutan inn i Eaton County. Lansing har 119 128 innbyggjarar.

Bakgrunnsstoff 

 Nettstaden til byen

Byar i Michigan
Delstatshovudstader i USA
Busetnader grunnlagde i 1835
Detroit

Detroit er den største byen i delstaten Michigan i USA. Han har 886 675 innbyggjarar (2005), og er dermed den tiande største byen i USA. Detroit ligg i Wayne County.

Detroit er namngjeten som sentrum for bilindustrien i USA, og for musikkmiljøet i byen. Detroit har difor fått tilnamna «Motor City» og «Motown». Detroit er òg kjend for høg kriminalitet, han er ein av dei farlegaste byane i USA.

Geografi 

Byen har namnet «Detroit» på grunn av at han ligg ved Detroitelva (frå fransk «Rivière du Détroit», 'sund-elva'). Detroit ligg mellom to sjøar, Eriesjøen og St. Clair-sjøen.

Detroit har eit areal på 370,2 kvadratkilometer.

Klimaet i Detroit er typisk for Midtvesten, med kalde vintrar og varme somrar. Som ei følgje av nærleiken til dei store sjøane er det mykje snø i Detroit om vinteren.

Detroit ligg attmed grensa til Canada, og har tunnelsamband til byen Windsor på den andre sida av grensa.

Økonomi 

Henry Ford starta bilselskapet Ford i Detroit i 1903, og i heile det tjuande hundreåret har byen vore hovudsetet for bilindustrien i USA. Dei to andre store bilprodusentane i landet, General Motors og DaimlerChrysler, held òg til i Detroit.

Tilbakegangen i bilindustrien har gjort at det dei siste åra har vorte mange arbeidslause industriarbeidarar i Detroit.

Idrett 

Det er toppnivålag i alle dei fire store idrettane i USA i Detroit. I ishockeyserien NHL speler laget Detroit Red Wings, og i basketballserien NBA speler laget Detroit Pistons. Detroit Lions er amerikansk fotball-laget i Detroit, og i baseball har Detroit laget Detroit Tigers. Detroit er ein av få byar i USA som har lag i både NFL, NHL, NBA og MLB.

Folk frå Detroit
Sixto Rodriguez (f. 1942), songar og låtskrivar kjend som «Rodriguez»

Bakgrunnsstoff 

 Offisiell nettstad  (engelsk)

Referansar

Byar i Michigan
Busetnader grunnlagde i 1701
Hamnebyar i USA
Detroit
Tippeligaen 2007

Tippeligaen 2007 var den 17. sesongen av Eliteserien i fotball som gjekk under namnet Tippeligaen. Regjerande meister var Rosenborg og dei to nyopprykka laga var Strømsgodset og Aalesund. Brann vart seriemeistrar, medan Stabæk vart nummer to og Viking nummer tre. Laga som rykte ned var Start, Sandefjord og Odd Grenland. Odd Grenland tapte kvalikken mot Bodø/Glimt.

 Sesongens første mål vart skåra av Espen Børufsen (Start) i 1. serierunde, etter tre minutt i kampen mellom Aalesund og Start.
 Sesongens første gule kort fekk Steinar Pedersen (Start) i 1. serierunde, etter 11 minutt i kampen mellom Aalesund og Start.
 Sesongens første raude kort fekk Gustave Bahoken (Aalesund) i 1. serierunde, etter 73 minutt i kampen mellom Aalesund og Start.
 Sesongens første ekte hattrick fekk Bengt Sæternes (Brann) i 3. serierunde, etter mål i 2., 10. og 29. minutt i kampen mellom Brann og Vålerenga.
 Målvakt Adin Brown (Aalesund) skåra i 13. serierunde i 2-2-kampen mellom Aalesund og Rosenborg.
 Thorstein Helstad (Brann) skåra hattrick i to kampar på rad.
 I 25. serierunde skåra to spelarar fire mål kvar, nemleg Thorstein Helstad (Brann) i kampen mot Viking, og Daniel Nannskog (Stabæk) i kampen mot Tromsø.

Tabell

Play-off for å vinne den siste plassen i Tippeligaen

Bodø/Glimt rykte dermed opp og Odd Grenland måtte ta steget ned i 1. divisjon.

Statistikk
●
Tromsø
●
Rosenborg
●
Aalesund
●
Brann
●
Viking
●
Start
●
Lillestrøm
●
Vålerenga, Lyn
●
Stabæk
●
Fredrikstad
●
Strømsgodset
●
Sandefjord
●
Odd Grenland

Tilskodartal

Arenaer

Heimebaner for 2007-sesongen:

Dommarar

Noregs Fotballforbund har satt opp desse dommarane for sesongen 2007:

Målskårarar

22 mål
 Thorstein Helstad, Brann
19 mål
 Daniel Nannskog, Stabæk
18 mål
 Peter Ijeh, Viking
15 mål
 Veigar Pall Gunnarson, Stabæk
13 mål
 Steffen Iversen, Rosenborg
12 mål
 Morten Moldskred, Tromsø
 Olivier Occean, Lillestrøm
10 mål
 Arild Sundgot, Lillestrøm
 Ole Martin Årst, Start / Tromsø
9 mål
 Morten Berre, Vålerenga
 Tarik Elyounoussi, Fredrikstad
 Yssouf Koné, Rosenborg
8 mål
 Sigurd Rushfeldt, Tromsø
 Espen Ruud, Odd Grenland
 Stefan Bärlin, Odd Grenland
7 mål
 John Anders Bjørkøy, Fredrikstad
 Magnus Myklebust, Lillestrøm
 Marek Sapara, Rosenborg
6 mål
 Didier Konan Ya, Rosenborg
 Tor Hogne Aarøy, Aalesund
 Martin Andresen, Brann
 André Bergdølmo, Strømsgodset
 Allan Gaarde, Viking
 Espen Hoff, Lyn
5 mål:

4 mål:

3 mål:

2 mål:

1 mål:

Terminliste

Oversikt/resultat

Sjå òg
Kvalifisering til Eliteserien i fotball

Kjelder
Denne artikkelen bygger på «Tippeligaen 2007» frå ,  den 6. mai 2013. 
 oppgav desse kjeldene:
 Noregs fotballforbund
 Vg Nett – Live!
Ole Paus

Ole Christian Paus () er ein norsk forfattar, musikar og songar. Han er særleg kjend som visesongar, men har også framført mellom anna salmar. Paus har også vore programleiar for prateprogram på TV2 og TV3.

Ole Paus vann Spellemannprisen 1976 i klassen visesong for albumet I anstendighetens navn og Gammleng-prisen i klassen vise i 1995. I 2001 mottok han Alf Prøysens Ærespris. Han fekk juryens heiderspris under Spellemannprisen 1998 og blei Årets spellemann 2013.

Bakgrunn 
Paus er son av generalmajor Ole Otto Paus, og høyrer til slekta Paus som har ei lang historie i Noreg. Han har ein bror. Ole Paus voks opp i Oslo, Trondheim og Stockholm, der faren var norsk militærattaché på 1950-talet, og bur på Frogner i Oslo.

Ole Paus har vore sambuar med Henny Moan og gift med Anne Karine Strøm, Randi Heide og no Benedicte Paus. Komponisten Marcus Paus er son av Ole Paus og Anne Karine Strøm. Han har også ein son med Henny Moan og to døtrer som han adopterte saman med Randi Heide.

Musikar 

Ole Paus fekk hjelp til si første utgjeving av visesongaren Alf Cranner, som var svært begeistra for visene hans. Som 23-åring gav han ut debutplata Der ute – der inne. Alf Prøysen var også imponert, og introduserte Paus for forlaget Tiden. Året etter platedebuten gav han ut si første bok,diktsamlinga Tekster fra en trapp.

Verk

Dikt 
 Tekster fra en trapp.

Romanar 
 Det går en narr gjennom byen med ringlende bjeller (1974)
 Endelig alene (1984)
 Milunia (1985)
 Kjære Kongen (2002)

Revyar 
 Ikke gjør som mora di sier (1987)
 For fattig og rik (1988)
 Norge mitt Norge (1991)
 Sammen igjen (1992)

Diskografi 

 Der ute - der inne (1970) 
 Garman (1972) 
 Blues for Pyttsan Jespersens pårørende (1973) 
 Ole Bull Show (1973)
 Zarepta (1974) 
 Lise Madsen, Moses og de andre (med Ketil Bjørnstad) (1975) 
 I anstendighetens navn (1976) 
 Paus-posten (1977) 
 Nye Paus-posten (1977) 
 Sjikaner i utvalg (1978) 
 Kjellersanger (1979) 
 Noen der oppe (1982) 
 Bjørnstad/Paus/Hamsun (med Ketil Bjørnstad) (1982) 
 Svarte ringer (1982) 
 Grensevakt (1984) 
 Muggen manna (1986) 
 Stjerner i rennesteinen (1989) 
 Salmer på veien hjem (med Kari Bremnes og Mari Boine)(1991) 
 Biggles' testamente (1992) 
 Hva hjertet ser (1995) 
 Stopp pressen! Det grøvste fra Paus-posten (1995) 
 To Rustne Herrer (med Jonas Fjeld) (1996) 
 Pausposten Extra! (1996) 
 Det begynner å bli et liv(1998) 
 Damebesøk (med Jonas Fjeld) (1998) 
 Den velsignede (2000) 
 Kildens bredd (med Ketil Bjørnstad) (2002) 
 Tolv Rustne Strenger (med Jonas Fjeld) (2003) 
 En bøtte med lys (2004) 
 Sanger fra et hvitmalt gjerde i sjelen (2005)
Jul i Skippergata (2006)
Den store norske sangboka (2007)
Paus synger Paus (2009)
 Dugnad for Haiti - Live fra Operaen (med fleire artistar) (2010)
 Mitt lille land (med fleire artistar (2011)
 Avslutningen (2013)
 Frolandia (2015)
 Sanger fra gutterommet (2016)
 1970-tallet (2019)
 1980-tallet (2019)
 Så nær, så nær (2020)

Kjelder 
 Denne artikkelen bygger på «Ole Paus» frå , den 14. mai 2010. 
 

Norske forfattarar
Norske songarar
Musikarar frå Oslo
Vinnarar av Spellemannprisen
Programleiarar for TV2
Vinnarar av Alf Prøysens Ærespris